Kàtia Kabànova

context: Kàtia és una dona que viu ofegada en un món que no la deixa trobar el seu propi camí, pressionada per tothom. Un matrimoni infeliç, amb sogra tirànica inclosa (Kabanikha, una dona frustrada i ressentida), fa que busqui l'amor adúlter de Borís. Però per a ella, que sempre està pregant a Déu, això és un pecat. Per això al final l'única sortida que li queda és la mort, creu que així s'acabarà el patiment. Tot i la duresa de la història, la música de Janáček es caracteritza pel gran lirisme assignat a la figura de la protagonista. És una música molt emocional i molt pròxima al text.[4]
qas: answers: text: per tothom
question: Per qui està pressionada Kàtia?

answers: text: una dona que viu ofegada en un món que no la deixa trobar el seu propi camí
question: Qui és Kàtia?

answers: text: Kabanikha
question: Com es diu la sogra de Kàtia?

answers: text: de Borís
question: De qui busca l'amor adúlter Kàtia?

answers: text: a Déu
question: A qui sempre està pregant Kàtia?

context: En aquests moments de sentiments contradictoris era necessària una creació a la capital txeca però no confiava en la comunitat musical de la capital perquè no podia dictar plenament la seva elecció dramàtica i musical. D'altra banda, sabia que podia comptar amb els seus a Brno, no només amb la dedicació de František Neumann, sinó també amb la seva lleialtat. També sabia que, ara, amb la fama aconseguida, una creació a Brno no quedaria en un simple esdeveniment provincial i els crítics de la música txeca, situats principalment a la capital, es veurien obligats a considerar-la.[6]
qas: answers: text: perquè no podia dictar plenament la seva elecció dramàtica i musical
question: Per què no confiava en la comunitat musical de la capital txeca?

answers: text: amb els seus
question: Amb qui podia comptar a Brno?

answers: text: amb la seva lleialtat
question: Amb què més podia comptar de František Neumann a part de la dedicació d'aquest?

answers: text: els crítics de la música txeca
question: Qui es veurien obligats a considerar-la?

context: Kàtia Kabànova és una de les obres mestres de Leoš Janáček, i d'entre totes les òperes de tots els temps, sens dubte una de les més originals. Va prendre l'exemple de la realitat social i lingüística de Moràvia, en la qual va néixer i es va criar. Sempre va tenir cura per entrar, en tota la seva música, els trets de l'adherència a la realitat que havien estat una de les característiques clau dels escriptors russos del segle XIX: Dostoievski en la seva última obra (De la casa dels morts), i Ostrovski, estimat dramaturg també de Txaikovski, a Kàtia Kabànova. La realitat significava per a ell, en primer lloc, la transfiguració de les inflexions melòdiques de la parla que, per ser tan escrupoloses, cap traducció pot donar sentit a una expressió musical com en l'idioma original txec.[20] Sembla convincent la tesi que els dos tipus vocals de Kàtia i Varvara -combinació de soprano greu i mezzo lleugera, frívola- seria modelada almenys en part, de la de Tatiana i Olga de l'admirada Eugene Oneguin de Txaikovski.[13]
qas: answers: text: Leoš Janáček
question: Qui va compondre l'opera Kàtia Kabànova?

answers: text: de la realitat social i lingüística de Moràvia
question: D'on va prendre Janáček l'exemple?

answers: text: De la casa dels morts
question: Quina va ser l'última obra de Dostoievski?

answers: text: soprano greu
question: Quin era el tipus vocal de Kàtia?

context: No només Ostrovski sinó també Tolstoi, Gogol, Dostoievski, Turguénev i Txékhov van influir sobre ell, cosa que s'aprecia en les seves òperes d'ambient rus i també en un gran nombre de composicions instrumentals. El músic va viatjar a Rússia i Polònia l'any 1900 i es va amarar de la cultura i literatura de tots dos països. Janáček se sentia el capdavanter d'una espècie de nacionalisme paneslavista, potser com a resposta a l'orientació alemanya de la burgesia de Brno. Parlava un rus perfecte, als seus fills els va posar noms russos, va viatjar en diverses ocasions a la Rússia tsarista i va fundar a Brno un Cercle rus que va estar actiu fins a la primera Guerra Mundial. Kàtia Kabànova és la primera òpera de Janáček de tema rus. L'obra és un acte d'adhesió a la cultura i l'ànima russes en forma de balada amorosa.[8]
qas: answers: text: Tolstoi, Gogol, Dostoievski, Turguénev i Txékhov
question: A més d'Ostrovski qui va influir també en Janáček?

answers: text: a Rússia i Polònia
question: On va viatjar el músic l'any 1900?

answers: text: el capdavanter d'una espècie de nacionalisme paneslavista
question: Com es sentia Janáček?

answers: text: russos
question: Quins noms va posar Janáček als seus fills?

answers: text: Kàtia Kabànova
question: Quina és la primera òpera de Janáček de tema rus?

context: El 21 de gener de 1928 va tenir lloc l'estrena de la segona versió al Teatre Alemany de Praga dirigida per William Steinberg, amb els interludis del primer acte i el segon acte tocats per primera vegada. El 10 d'abril de 1951 es va representar al Sadler's Wells Opera de Londres, dirigida per Charles Mackerras, i va ser un escàndol. Gairebé tota la vella guàrdia semblava molesta pel seu poc alè i aparent falta de lírica. El gran Ernest Newman va coincidir amb molts dels seus col·legues que va escriure que «Janáček és un compositor inconstant que no sembla pensar en intervals de més dos o tres minuts, però hi ha suficients bons moments musicals en la seva Kàtia Kabànova, que el Sadler's Wells va estrenar a Anglaterra el dimarts, per mantenir all públic interessat fins al final». Tanmateix, els crítics joves van veure inspiració en aquelles frases tan curtes i Desmond Shawe-Taylor va escriure al New Statesman: «Els sorprenentment prolífics gèrmens melòdics apareixen amb freqüència en frases àmplies i fluides i alguns dels temes principals de l'òpera són instrumentals en origen. Com a la resta de les seves obres recents, Janáček desplega el seu peculiar poder instrumental per permetre que aquests gèrmens creixin i es multipliquin com un pensament al cap, amb tota mena de noves, expressives subtileses harmòniques però sense elaboració contrapuntística o textures denses. El resultat és una espècie d'eloqüència íntima que és contrària a la retòrica: Janáček és una d'aquestes rares figures amb una la humil manca d'afectació que ens fa sentir vergonya de l'exageració i l'artifici. El que més sorprèn de Kàtia Kabànova no és la tècnica inusual, sinó la força sense diluir i la puresa del seu humanisme».[17]
qas: answers: text: 21 de gener de 1928
question: Quin dia va tenir lloc l'estrena de la segona versió?

answers: text: Charles Mackerras
question: Qui va dirigir l'opera al Sadler's Wells Opera de Londres?

answers: text: pel seu poc alè i aparent falta de lírica
question: Per què es va semblar molesta la vella guàrdia?

answers: text: al New Statesman
question: On va escriure Desmond Shawe-Taylor?

answers: text: la força sense diluir i la puresa del seu humanisme
question: Què és el que més sorprèn a Desmond Shawe-Taylor de Kàtia Kabànova?

context: A l'interior de la casa, Kàtia li parla a Varvara de la seua feliç infantesa, i del somni de tenir un home que vertaderament l'estime. Tichon entra per a acomiadar-se, perquè està a punt de sortir de viatge de negocis vers Kazan, enviat per Kabanicha. Kàtia li demana poder acompanyar-lo, o bé que ell no se'n vaja, perquè no vol quedar sola amb la sogra, però ell hi insisteix. Aleshores Kàtia li demana que la faça jurar que no tindrà tractes amb estranys durant la seua absència, cosa que desconcerta Tichon. Kabanicha anuncia que Tichon ha d'anar-se'n, però no sense abans instruir Kàtia com ha de ser el seu capteniment durant la seua absència. Tichon, acovardit davant la fèrria autoritat de sa mare, diu a Kàtia que ha de tractar Kabanicha com la seua pròpia mare i actuar sempre de manera correcta. Tichon fa una reverència a sa mare i besa aquesta i Kátia abans d'anar-se'n.
qas: answers: text: de la seua feliç infantesa, i del somni de tenir un home que vertaderament l'estime
question: De què li parla Kàtia a Varvara?

answers: text: A l'interior de la casa
question: On li parla Kàtia a Varvara?

answers: text: amb la sogra
question: Amb qui no vol quedar-se sola Kàtia?

answers: text: que ha de tractar Kabanicha com la seua pròpia mare i actuar sempre de manera correcta.
question: Què li diu Tichon a Kàtia?